মিজো রন্ধনশৈলী
উত্তর-পূর্ব ভারতের মিজোরাম রাজ্যের মিজো জনগণের ঐতিহ্যবাহী খাবার মিজো রন্ধনশৈলীর অন্তর্ভুক্ত। মিজোরামের রন্ধনপ্রণালীতে উত্তর-পূর্ব ভারত এবং উত্তর ভারতের অন্যান্য অঞ্চলের প্রভাব লক্ষ্য করা যায়। মিজোরামের অধিবাসীদের প্রধান খাদ্য ভাত। মিজোরা তাদের খাবারে আমিষ জাতীয় উপাদান যোগ করতে পছন্দ করে। মাছ, মুরগি, শুয়োরের মাংস এবং গরুর মাংস মিজোদের মধ্যে জনপ্রিয় মাংস। বেশিরভাগ মিজো লোকেরা ভাতের সাথে সেদ্ধ সবজি খেতে পছন্দ করে কিন্তু মিজোদের তরুণ প্রজন্ম ভাজা এবং মশলাদার খাবার বেশি পছন্দ করে। মিজোদের জনপ্রিয় খাবারের মধ্যে উল্লেখযোগ্য বাই(বা ওয়াই), সা-উম এবং সাউচিয়ার।